smcproject/ml-wiki-sentences huggingface dataset:
ഇതാണ് ബെന്നു എന്ന ഛിന്നഗ്രഹം.
ബെനുവിനെക്കുറിച്ചു പഠിക്കാൻ 2016ലായിരുന്നു ഒസിരിസ് റെക്സ് എന്ന ദൗത്യത്തിന്റെ വിക്ഷേപണം.
2018 ഡിസംബർ 31ന് പേടകം ബെന്നുവിനു ചുറ്റുമുള്ള ഓർബിറ്റിൽ എത്തിച്ചേർന്നു.
പഠനങ്ങൾക്കും സാമ്പിൾശേഖരണത്തിനും ശേഷം പിന്നീട് 2021 മേയ് 11നാണ് അവിടെനിന്നും തിരികെ ഭൂമിയിലേക്ക് യാത്രതിരിച്ചത്.
രണ്ടു വർഷത്തിലധികംകാലം പേടകം ഛിന്നഗ്രഹത്തിനൊപ്പമായിരുന്നു.
ആ സമയത്ത് ബെനുവിനെക്കുറിച്ച് നിരവധി പഠനങ്ങൾ നടത്താനും ഒസിരിസിനായി.
ഛിന്നഗ്രഹത്തിന്റെ അനേകമനേകം ഫോട്ടോകൾ പകർത്താനും പരിപൂർണ്ണമായ മാപ്പിങ് നടത്താനും കഴിഞ്ഞു.
ടച്ച് ആന്റ് ഗോ ( Touch-And-Go Sample Acquisition Mechanism) എന്നു പേരിട്ട ഇവന്റിലൂടെയാണ് ഒസിരിസ് റെക്സ് ബെനുവിനെ തൊട്ടതും സാമ്പിൾ ശേഖരിച്ചതും.
2020 ഒക്ടോബർസ 20നായിരുന്നു ഈ ഇവന്റ്.
നെറ്റിങ്ഗേൽ എന്നു പേരിട്ട ഇടത്തിലായിരുന്നു ഈ ഇറക്കം.
അതും സെക്കൻഡിൽ പത്തു സെന്റിമീറ്റർ എന്ന ചെറുവേഗതയിലും.
സാമ്പിൾ ശേഖരിച്ചത് രസകരമായ രീതിയിലാണ്.
പേടകം ബെന്നുവിൽ തൊട്ടപ്പോൾത്തന്നെ പാറയും മണ്ണുമെല്ലാം പെട്ടെന്ന് ഇളകിമാറി.
തുടർന്ന് ഉപരിതലത്തിൽ ഉറച്ച യന്ത്രക്കൈയിൽനിന്ന് ഒരു സെക്കൻഡിനുള്ളിൽ നൈട്രജൻ വാതകം ശക്തിയിൽ ബെനുവിലേക്കു ചീറ്റാൻ തുടങ്ങി.
അതിന്റെ ശക്തിയിൽ കൂടുതൽ പൊടിപടലങ്ങളും പാറക്കഷണങ്ങളും സ്ഫോടനംപോലെ പുറത്തേക്കു തെറിച്ചു.
നെട്രജൻ വാതകം ചീറ്റിയതിന്റെ പ്രത്യേകതമൂലം ഈ പൊടിപടിലങ്ങളും പാറക്കഷണങ്ങളും യന്ത്രക്കൈയിലെ തന്നെ സാമ്പിൾ കളക്ഷൻ ഹെഡിലേക്ക് ശേഖരിക്കാനായി.
ആറു സെക്കൻഡിനു ശേഷം പേടകത്തിലെ ത്രസ്റ്ററുകൾ ജ്വലിപ്പിച്ച് ഒസിരിസ്-റെക്സ് തിരികെ മുകളിലേക്കുയരാൻ തുടങ്ങി.
24 സെക്കൻഡാണ് ത്രസ്റ്ററുകൾ തുടർച്ചയായി ജ്വലിച്ചത്.
വെറും മുപ്പതു സെക്കൻഡ്.
അതിനുള്ളിൽ ആദിമസൗരയൂഥത്തെ ശേഖരിച്ച് ടച്ച് ആന്റ് ഗോ ഇവന്റ് ഒസിരിസ് റെക്സ് പൂർത്തിയാക്കി.
മുൻപു പ്രതീക്ഷിച്ചപോലെ അത്യാവശ്യം ഉറപ്പുള്ള പ്രതലമായിരുന്നില്ല ബെനുവിന്റേത്.
പാറക്കഷണങ്ങളും മണ്ണും പരസ്പരം കൂടിച്ചേർന്ന് വലിയ ഇളക്കംതട്ടാത്ത പ്രതലമാവും എന്നാണു കരുതിയിരുന്നത്.
പക്ഷേ പരസ്പരം ഒട്ടിപ്പിടിക്കാതെ ഗ്രാവിറ്റികൊണ്ടു മാത്രം കൂടിച്ചേർന്നിരുന്ന മണ്ണും പാറയുമായിരുന്നു ബെനുവിന്റെ ഉപരിതലത്തിൽ.
അതിനാൽ പ്രതീക്ഷിച്ചതിലുമേറെ പൊടിയും പാറയും ചിതറിത്തെറിക്കാനും ആവശ്യത്തിലേറെ സാമ്പിൾ ശേഖരിക്കാനും ഒസിരിസ് ദൗത്യത്തിനു കഴിഞ്ഞു.
60ഗ്രാം സാമ്പിൾ ശേഖിക്കാൻ ശ്രമിച്ചിടത്ത് നമുക്കു ലഭിച്ചിരിക്കുന്നത് ഏതാണ്ട് 250ഗ്രാം വസ്തുക്കളാണ്.
ടച്ച് ആന്റ് ഗോ ഇവന്റ് 68സെന്റമീറ്റർ ആഴത്തിലുള്ള, എട്ടു മീറ്റർ വിസ്തൃതിയുള്ള ഒരു ക്രേറ്ററാണ് ബെനുവിൽ സൃഷ്ടിച്ചത്.
വളരെ സൂക്ഷ്മമായ ഇവന്റായിരുന്നു ടച്ച് ആന്റ് ഗോ.
50കിലോഗ്രാം ഭാരമുള്ള ഒരു വസ്തു ടച്ച് ആന്റ് ഗോ ഇവന്റിന്റെ വേഗതയിൽ ചന്ദ്രനിൽ ഇടിച്ചിറങ്ങി എന്നു കരുതൂ.
വെറും അര സെന്റിമീറ്റർ ആഴത്തിലേക്കേ അതിന് എത്താൻ കഴിയൂ.
ഇതേ ഇവന്റ് ബെനുവിൽ നടന്നാൽ 17സെന്റിമീറ്റർവരെ ആഴത്തിലേക്കു പോകാൻ കഴിയും.
2023 സെപ്തംബർ 24നാണ് ഒസിരിസ് റെക്സ് ഭൂമിക്കരികിൽ തിരികെയെത്തിയത്.
സാമ്പിളുകൾ നിറച്ച കാപ്സ്യൂളിനെ ഭൂമിയിലേക്ക് അയച്ചു.
ഉട്ടാ മരുഭൂമിയിലാകും ഈ കാപ്സ്യൂൾ ഇറങ്ങി.
ഭൂമിയിലേക്ക് ഛിന്നഗ്രഹത്തിലെ മണ്ണും പൊടിയും എത്തിച്ചശേഷവും ഒസിരിസ്-റെക്സ് വെറുതെയിരിക്കില്ല.
വീണ്ടും പുതിയൊരു ദൗത്യത്തിനായി പുറപ്പെടും.
OSIRIS-APEX എന്നാവും പിന്നീട് ഈ ദൗത്യത്തിന്റെ പേര്.
2029ൽ അപോഫിസ് എന്ന ഛിന്നഗ്രഹത്തിന് അടുത്തെത്തി അതിനെക്കുറിച്ചു പഠിക്കുകയാണ് ലക്ഷ്യം.
പുറത്തേക്കുള്ള കണ്ണികൾ ഒസിരിസ്-റെക്സ് തിരികെ ഭൂമിയിലേക്കുള്ള യാത്ര തുടങ്ങി !
, നവനീത് കൃഷ്ണൻ എസ്. ലൂക്ക സയൻസ് പോർട്ടൽ, മെയ് 12 , 2021 ഒസിരിസ് റെക്സ് പ്രഥമദൗത്യം പൂർത്തിയാക്കി – ബെന്നു എന്ന ഛിന്നഗ്രഹത്തിന്റെ സാമ്പിളുകൾ ഭൂമിയിലെത്തി, നവനീത് കൃഷ്ണൻ എസ്. ലൂക്ക സയൻസ് പോർട്ടൽ, സെപ്റ്റംബർ 14, 2023 ബെനു വരുന്നു , വിനയരാജ് വി.ആർ ,  ലൂക്ക സയൻസ് പോർട്ടൽ, സെപ്റ്റംബർ 14, 2023 അവലംബം
ഓഷ്യൻസൈഡ്
ഓഷ്യൻസൈഡ് കാലിഫോർണിയയുടെ തെക്കൻ തീരത്തു സ്ഥിതി ചെയ്യുന്ന ഒരു തീരദേശ പട്ടണമാണ്.
കാലിഫോർണിയ സംസ്ഥാനത്തെ സാൻഡിയാഗോ കൌണ്ടിയിലെ മൂന്നാമത്തെ വലിയ പട്ടണവും കൂടിയാണിത്.
പട്ടണത്തിലെ ജനസംഖ്യ 2010 ലെ യു.എസ്. സെൻസസ് പ്രകാരം 167,086 ആണ്.
ഓഷ്യൻസൈഡ്, മറ്റു രണ്ടു പട്ടണങ്ങളായ കാൾസ്ബാഡ്, വിസ്റ്റ എന്നിവയും കൂടി ചേർന്ന് ഒരു ട്രിപ്പിൾസിറ്റി മേഖല രൂപീകരിച്ചിരിക്കുന്നു.
1769 ൽ ആദ്യ യൂറോപ്യൻ പര്യവേക്ഷകർ എത്തുന്ന കാലത്ത് തദ്ദേശീയ ഇന്ത്യൻ വർഗ്ഗക്കാർ ഈ പ്രദേശത്ത് അധിവസിച്ചു വന്നിരുന്നു.
സാൻ ലൂയിസ് റേ നദിയുടെ കരയിലുള്ള പഴയ ലൂയിസെനോ ഇന്ത്യൻ വില്ലേജ് നിന്നിരുന്ന സ്ഥലത്ത് ജൂനിപ്പെറോ സെറാ വൈദികൻറെ നേതൃത്വത്തിലുള്ള സ്പാനിഷ് മിഷണറി സംഘം “മിഷൻ സാൻ ലൂയിസ്‍ റേ ഡെ ഫ്രാൻസിയ” എന്ന പേരിൽ ഒരു സെമിനാരി സ്ഥാപിച്ചു.
19 ആം നൂറ്റാണ്ടിൽ വാണിജ്യാടിസ്ഥാനത്തിൽ ആരംഭിച്ച കൃഷിത്തോട്ടങ്ങളും കന്നുകാലി മേയ്ക്കലും ഈ പ്രദേശത്തിൻറെ ഭൂപ്രകൃതി മാറ്റിമറിച്ചു.
ഈ പ്രദേശവും മുഴുവൻ കാലിഫോർണിയും തന്നെ ആദ്യം സ്പെയിൻ ഭരണത്തിലും പിന്നീട് 1821 ൽ മെക്സിക്കൻ ഭരണത്തിലും 1848 ൽ യു.എസ്. അധീനതയിലുമായി.
ഈ പ്രദേശം നിലനിൽക്കുന്ന അക്ഷാംശ രേഖാംശങ്ങൾ : 33°12′42″N 117°19′33″W (33.211566, -117.325701).
ഐക്യനാടുകളുടെ സെൻസസ് ബ്യൂറോയുടെ കണക്കുകൂട്ടൽ പ്രകാരം ഈ പട്ടണത്തിൻറെ ആകെ വിസ്തൃതി 42.2 സ്ക്വയർ മൈലാണ്  (109 km2) ഇതിൽ 41.2 സ്ക്വയർ മൈൽ പ്രദേശം (107 km2) കരപ്രദേശവും ബാക്കി 0.9 സ്ക്വയർ മൈൽ പ്രദേശം (2.3 km2) അഥവാ 2.23 ശതമാനം ഭാഗം ജലപ്രദേശവുമാണ്.
ഇൻറർസ്റ്റേറ്റ് 5 പാതയിലൂടെ സഞ്ചരിച്ചാൽ ഓറഞ്ച് കൌണ്ടിയ്ക്കു തൊട്ടു മുമ്പുള്ള അവസാന പട്ടണം ഓഷ്യൻസൈഡ് ആണ്.
അവലംബം ↑ ↑ ↑ ↑ ↑ ↑ ↑ ↑ https://www.census.gov/popest/data/cities/totals/2014/index.html
ഓഷ്യൻസ് ട്വെൽവ് ഇംഗ്ലീഷ് വിലാസം https://ml.wikipedia.org/wiki/Ocean%27s_Twelve
2004ൽ പുറത്തിറങ്ങിയ അമേരിക്കൻ ചലച്ചിത്രമാണ് ഓഷ്യൻസ് ട്വെൽവ് .
2001ൽ പുറത്തിറങ്ങിയ ഓഷ്യൻസ് ഇലവൻ എന്ന ചിത്രത്തിന്റെ ആദ്യ തുടർചിത്രമാണ് ഇത്.
സ്റ്റീവൻ സോഡർബെർഗ് സംവിധാനം ചെയ്ത ഈ ചിത്രം 2004 ഡിസംബർ 10ന് അമേരിക്കയിൽ പുറത്തിറങ്ങി.
പിന്നീട് പരമ്പരയിലെ മൂന്നാം ചിത്രം 2007 ജൂൺ 8ന് ഓഷ്യൻസ് തേർറ്റീൻ എന്ന പേരിൽ അമേരിക്കയിൽ പുറത്തിറങ്ങി.
ജോർജ്ജ് ക്ലൂണി , ബ്രാഡ് പിറ്റ് , മാറ്റ് ഡാമൺ , കാതറിൻ സീറ്റ-ജോൺസ്, ആൻഡി ഗാർഷ്യ , ജൂലിയ റോബർട്ട്സ് , ഡാൻ ചീഡിൽ, ബെർണി മാക്ക്‌ എന്നിവരാണ് ഈ സിനിമയിലെ പ്രധാന വേഷങ്ങൾ അവതരിപ്പിച്ചത്.
2004ലെ ഏറ്റവും കൂടുതൽ പ്രതിഫലം നേടിയ പത്താമത്തെ ചിത്രമായിരുന്ന ഇത്.
ഇതും കാണുക ഓഷ്യൻസ് ഇലവൻ അവലംബം ബാഹ്യ കണ്ണികൾ ഓഷ്യൻസ് ട്വെൽവ് ഇന്റർനെറ്റ് മൂവി ഡാറ്റാബേസിൽ ഓഷ്യൻസ് ട്വെൽവ് ഓൾമുവീയിൽ റോട്ടൻ ടൊമാറ്റോസിൽ നിന്ന് ഓഷ്യൻസ് ട്വെൽവ്
ഒ.എസ്. അംബിക ഇംഗ്ലീഷ് വിലാസം https://ml.wikipedia.org/wiki/O.
S._Ambika
കേരളത്തിലെ ഒരു സിപിഐഎം പ്രവർത്തകയും പതിനഞ്ചാം കേരള നിയമസഭയിൽ 2021 മുതൽ ആറ്റിങ്ങൽ മണ്ഡലത്തിനെ പ്രതിനിധീകരിക്കുന്ന ഒരു രാഷ്ട്രീയ പ്രവർത്തകയുമാണ് ഒ.എസ്. അംബിക .
2021-ലെ തിരഞ്ഞെടുപ്പിൽ 31636 വോട്ടുകൾക്കാണ് തിരുവനന്തപുരം ജില്ലയിലെ ആറ്റിങ്ങൽ മണ്ഡലത്തിൽ നിന്ന് എൽ.ഡി.എഫ് സ്ഥാനാർത്ഥിയായ ഒ.എസ് അംബിക വിജയിച്ചത്.
ബി.ജെ.പി സ്ഥാനാർത്ഥിയായ പി.സുധീറിനെയും യു.ഡി.എഫ്- ആർ.എസ്.പി സഖ്യ സ്ഥാനാർത്ഥിയായ എ. ശ്രീധരനെയും തോൽപിച്ചാണ് ഒ.എസ്.അംബിക വിജയിച്ചത്.
അംബിക രണ്ട് തവണ ചിറയിൻകീഴ് ബ്ലോക്ക് പഞ്ചായത്ത് പ്രസിഡന്റായും നേരത്തെ മുദാക്കൽ ഗ്രാമ പഞ്ചായത്ത് പ്രസിഡന്റായും പ്രവർത്തിച്ചിട്ടുണ്ട്.
സിപിഐ എം ആറ്റിങ്ങൽ ഏരിയ കമ്മിറ്റിയം​ഗവുമാണ്.
ഒ.എം. ചെറിയാൻ ഇംഗ്ലീഷ് വിലാസം https://ml.wikipedia.org/wiki/O.
_Cherian
പ്രശസ്ത ഗ്രന്ഥകാരൻ, വിദ്യാഭ്യാസ വിചക്ഷണൻ, ഉജ്ജ്വല വാഗ്മി, തിരുവിതാംകൂറിൽ അനേകം വിദ്യാലയങ്ങളുടെ സ്ഥാപനത്തിന് മാർഗ്ഗദർശി, റോയൽ ഇന്ത്യൻ ആർമി റിക്രൂട്ടിങ്ങ് ഓഫീസർ എന്നീ നിലകളിൽ പൊതു ജീവിതത്തിൽ വ്യക്തിമുദ്ര പതിപ്പിച്ച പ്രതിഭാശാലിയായിരുന്നു റാവു സാഹിബ് ഒ.എം. ചെറിയാൻ (ജീവിതകാലം: 1874-1944) ജീവിതരേഖ
പുതുപ്പള്ളി കൈപ്പനാട്ട് കുടുംബത്തിലെ ഒറ്റപ്ലാക്കൽ മാത്യുവിന്റെയും ഉണിച്ചിയമ്മയുടെയും പുത്രനായി 12-7-1874-ൽ ജനിച്ച അദ്ദേഹം കോട്ടയം , മദിരാശി , സെയ്ദാപെട്ട് എന്നിവിടങ്ങളിലായി സർവ്വകലാശാലാ വിദ്യാഭ്യാസം പൂർത്തിയാക്കി.
മലയാളം, ഇംഗ്ലീഷ്, സംസ്കൃതം എന്നീ ഭാഷകളിലും ചരിത്രത്തിലും പാണ്ഡിത്യം നേടിയ ചെറിയാൻ കോട്ടയം എം.ഡി. സെമിനാരി ഹൈസ്കൂളിൽ അധ്യാപകനായാണ് ഔദ്യോഗിക ജീവിതമാരംഭിച്ചത്.
തുടർന്ന് തിരുവിതാംകൂർ സ്റ്റേറ്റ്സ് സർവ്വീസിൽ, തിരുവനന്തപുരം മഹാരാജാസ് ഹൈസ്കൂളിൽ അധ്യാപകനായി.
ഇക്കാലത്ത് തിരുവിതാംകൂർ കൊട്ടാരം ട്യൂട്ടറുമായിരുന്നു.
ട്രെയിനിംഗ് കോളേജ് അധ്യാപകനായും സേവനം അനുഷ്ഠിച്ചു.
പിന്നീട് സ്കൂൾ ഇൻസ്പെക്ടറായി.
തിരുവിതാംകൂറിന്റെ വെർണാക്കുലർ സ്കൂൾസ് ചീഫ് ഇൻസ്പെക്ടറായാണ് ഔദ്യോഗിക ജീവിതത്തിൽ നിന്നു വിരമിച്ചത്.
വിദ്യാർത്ഥിയായിരിക്കേ തന്നെ ഒ.എം. ചെറിയാൻ സാഹിത്യരചന ആരംഭിച്ചിരുന്നു.
ഭാഷാപോഷിണിയിലും , മലയാള മനോരമയിലും കവിതകളും പ്രബന്ധങ്ങളും എഴുതി.
അധ്യാപകനായി തിരുവനന്തപുരത്ത് പ്രവർത്തിക്കുമ്പോൾ സ്കൂൾ കുട്ടികൾക്കായി അനേകം പാഠപുസ്തകങ്ങൾ രചിച്ചു.
കേരളവർമ്മ വലിയകോയിതമ്പുരാന്റെ നിർദ്ദേശപ്രകാരമായിരുന്നു ഇത്.
ചരിത്രം , ഭൂമിശാസ്ത്രം എന്നീ വിഷയങ്ങളിലാണ് ഈ പാഠപുസ്തകങ്ങൾ.
സ്കൂൾസ് ചീഫ് ഇൻസ്പെക്ടറായി സേവനമനുഷ്ഠിക്കുമ്പോൾ തിരുവിതാംകൂറിലെ വിദ്യാഭ്യാസപരമായി പിന്നോക്കമായിരുന്ന ഗ്രാമങ്ങളിൽ സ്കൂളുകൾ തുടങ്ങാൻ മാർഗ്ഗനിർദ്ദേശം നൽകി.
ഒന്നാം ലോകമഹായുദ്ധകാലത്ത് ഇദ്ദേഹത്തെ റോയൽ ഇന്ത്യൻ ആർമി റിക്രൂട്ടിംഗ് ഓഫീസറായി നിയമിച്ചു.
പട്ടാളത്തിലേക്ക് ആളുകളെ തെരഞ്ഞെടുക്കുകയായിരുന്നു ദൗത്യം.
ഈ ജോലി സ്തുത്യർഹമായി നിർവ്വഹിച്ച ഒ.എം. ചെറിയാന് ബ്രിട്ടീഷ് ഇന്ത്യ വൈസ്രോയി, റാവു സാഹിബ് ബഹുമതി സമ്മാനിച്ചു.
ഒ.എം. ചെറിയാൻ അനേകം ഗ്രന്ഥങ്ങൾ കൈരളിക്ക് കാഴ്ചവെച്ചിട്ടുണ്ട്.
ഇവയിൽ മാസ്റ്റർപീസ് എന്നു വാഴ്ത്തിയിട്ടുള്ള ഗ്രന്ഥപരമ്പരയാണ് ഹൈന്ദവധർമ്മ സുധാകരം .
ഇരുപതു വാല്യങ്ങളിലായി ക്രമീകരിച്ചിട്ടുള്ള ഈ ഗ്രന്ഥത്തിന്റെ മൂന്ന് വാല്യങ്ങൾ ഗ്രന്ഥകാരന്റെ ജീവിത കാലത്ത് പ്രസിദ്ധപ്പെടുത്തി.
അടുത്ത കാലത്ത് കാലടി സർവ്വകലാശാല ആദ്യ നാലു വാല്യങ്ങൾ പുന:പ്രസിദ്ധീകരിച്ചു.
ക്രൈസ്തവ ധർമ്മത്തെ പുരസ്കരിച്ച് ഒ.എം. ചെറിയാൻ രചിച്ച മറ്റൊരു പ്രധാന ഗ്രന്ഥമാണ് ക്രൈസ്തവധർമ്മ നവനീതം .
നാലു വാല്യങ്ങളിലായി ക്രമീകരിച്ചിട്ടുള്ള ഈ ഗ്രന്ഥപരമ്പരയുടെ ഒരു വാല്യം ഗ്രന്ഥകാരൻ പ്രസിദ്ധപ്പെടുത്തി.
ഈ ഗ്രന്ഥപരമ്പര പ്രസിദ്ധീകരണത്തിനായി ഓർത്ത ഡോക്സ് സഭ ഏറ്റെടുത്തിട്ടുണ്ട്.
മനസ്സിന്റെ മാനദണ്ഡം , മിശിഹ ഭക്തിലഹരി, കാലന്റെ കൊലയറ (Temple of death എന്ന ഇംഗ്ലീഷ് കുറ്റാന്വേഷണനോവലിന്റെ പരിഭാഷ), ഗള്ളിവറിന്റെ സഞ്ചാരകഥകൾ (തർജ്ജിമ), ബാലാലാപം, മലങ്കര സഭ തുടങ്ങിയവയാണ് മറ്റ് കൃതികൾ.
പുരസ്കാരങ്ങൾ റാവു സാഹിബ് ബഹുമതി ചിത്രശാല പുതുപ്പള്ളിയിൽ ഒ.എം. ചെറിയാന്റെ കുട്ടിക്കാലത്തെ വീട് പുതുപ്പള്ളിയിൽ ഒ.എം. ചെറിയാന്റെ കുട്ടിക്കാലത്തെ വീട് പുതുക്കിയ നിലയിൽ അവലംബം
ഒ.എം. നമ്പ്യാർ ഇംഗ്ലീഷ് വിലാസം https://ml.wikipedia.org/wiki/O.
M._Nambiar
കേരളത്തിലെ പ്രശസ്ത അത്ലറ്റിക് കോച്ചുകളിലൊരാളായിരുന്നു ഒതയോത്ത് മാധവൻ നമ്പ്യാർ എന്ന ഒ.എം. നമ്പ്യാർ .
പി.ടി. ഉഷയുടെ പരിശീലകനായി പ്രസിദ്ധിയും അംഗീകാരവും നേടി.
മികച്ച പരിശീലകന്മാർക്കുള്ള ദ്രോണാചാര്യ പുരസ്കാരം ആദ്യമായി ലഭിച്ചത് നമ്പ്യാർക്കായിരുന്നു.
കായികരംഗത്തെ പ്രവർത്തനങ്ങൾക്കുള്ള അംഗീകാരമായി 2021-ലെ പത്മശ്രീ പുരസ്കാരം ലഭിച്ചു.
1935-ൽ കോഴിക്കോട് ജനിച്ചു.
കോഴിക്കോട് ഗുരുവായൂരപ്പൻ കോളേജിലാണ് അദ്ദേഹം തന്റെ വിദ്യാഭ്യാസം പൂർത്തിയാക്കിയത്.
കോളേജ് ജീവിതത്തിലും കായികതാരമായിരുന്ന നമ്പ്യാരെ തന്റെ പ്രിൻസിപ്പലിന്റെ ഉപദേശം ഇന്ത്യൻ സൈന്യത്തിൽ ചേരാൻ പ്രോത്സാഹിപ്പിച്ചു.
ചെന്നൈ താംബരത്തെ റിക്രൂട്ടിംഗ് സെന്ററിൽ വെച്ച് അദ്ദേഹം ഭാരതീയ വായൂസേനയിലേക്ക് 1955-ൽ തിരഞ്ഞെടുക്കപ്പെട്ടു.
അവിടെയും അദ്ദേഹം അറിയപ്പെടുന്ന കായികതാരമായിരുന്നു.
സർവീസ്സസിനെ പ്രതിനിധീകരിച്ച് അദ്ദേഹം ദേശീയ അത്ലറ്റിക് മീറ്റുകളിൽ പങ്കെടുത്തിട്ടുണ്ട്.
എന്നാൽ അന്തർ ദേശീയ മത്സരങ്ങളിൾ പങ്കെടുത്ത് രാജ്യത്തിനെ പതിനിധീകരിക്കാൻ അദ്ദേഹത്തിനു സാധിച്ചില്ല.
പിന്നീട് പട്യാല നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്സിൽ നിന്നും പരിശീലക ലൈസൻസ് നേടിയ അദ്ദേഹം സർവ്വീസസിന്റെ കോച്ചായി ചേർന്നു.
ഈ സമയത്ത് കേരളത്തിലെ കായിക മേഖലയിൽ പ്രവർത്തിച്ചുകൊണ്ടിരുന്ന കേണൽ ഗോദവർമ്മ രാജയുടെ ക്ഷണം സ്വീകരിച്ച് അദ്ദേഹം കേരളത്തിൽ വന്ന കേരളാ സ്പോർട്സ് കൗൺസിലിന്റെ കോച്ചായി ചേർന്നു.
സൈനിക സേവനത്തിനുശേഷം കണ്ണൂരിലെ സ്പോർട്സ് സ്കൂളിൽ അധ്യാപകനായി.
ഉഷ
1970-ൽ ഇവിടെ വിദ്യാർഥിനിയായിരുന്ന പി.ടി. ഉഷയെ ഇദ്ദേഹം പരിശീലിപ്പിച്ചിരുന്നു.
പിന്നീട് പി.ടി. ഉഷയുടെ വ്യക്തിഗത പരിശീലകനായി.
1980, 84, 88, 92, 96 വർഷങ്ങളിലെ ഒളിമ്പിക്സുകളിലും വിവിധ വർഷങ്ങളിലെ ഏഷ്യാഡിലും മറ്റും ഇദ്ദേഹമായിരുന്നു ഉഷയുടെ പരിശീലകൻ.
പുരസ്കാരങ്ങൾ 1986-ൽ കേന്ദ്ര ഗവൺമെന്റ് ഇദ്ദേഹത്തിന് മികച്ച പരിശീലകർക്കുള്ള ദ്രോണാചാര്യാ അവാർഡ് നല്കി ആദരിച്ചു.
2021 ൽ പത്മശ്രീ പുരസ്കാരം ലഭിച്ചു.
അവലംബങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഒ.എം. (1935 - ) നമ്പ്യാർ, ഒ.എം. (1935 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഒ.എസ്. ടെൻ എൽ കാപ്പിറ്റാൻ ഇംഗ്ലീഷ് വിലാസം https://ml.wikipedia.org/wiki/OS_X_El_Capitan
ഒ.എസ്. ടെൻ ശ്രേണിയിലെ പന്ത്രണ്ടാമത്തെ ഓപ്പറേറ്റിങ് സിസ്റ്റമാണ് ഒ.എസ്. ടെൻ v10.10 എൽ കാപ്പിറ്റാൻ .
2015 ജൂൺ 8-നു സാൻ ഫ്രാൻസിസ്കോയിൽ നടന്ന ആപ്പിൾ വേൾഡ് വൈഡ് ഡെവലപ്പെഴ്സ് കോൺഫെറൻസിലാണ് ഇത് സംബന്ധിച്ച അറിയിപ്പ് ഉണ്ടായത്.
പിൻഗാമിയായ യോസ്സെമിറ്റി പോലെ തന്നെ കാലിഫോർണിയയിലെ സ്ഥലങ്ങളുടെ പേര് അടിസ്ഥാനമാക്കിയാണു എൽ കാപ്പിറ്റാനും നാമകരണം ചെയ്തത്.
മധ്യപൂർവ്വ കാലിഫോർണിയയിലെ സംരക്ഷിത വനപ്രദേശമായ യോസ്സെമിറ്റി താഴ്‌വരയുടെ വടക്ക് പടിഞ്ഞാറ് ദിശയിൽ സ്ഥിതിച്ചെയ്യുന്ന കൂറ്റൻ കരിങ്കൽ പാറയാണു പുതിയ നാമത്തിന്റെ പ്രചോദനം.
യോസ്സെമിറ്റിയെ അപേക്ഷിച്ച് മെച്ചപ്പെട്ട സുരക്ഷ, പ്രവർത്തനക്ഷമത, രൂപകൽപ്പന,  ഉപയോഗക്ഷമത എന്നിവക്ക് പ്രാധാന്യം നൽകിയാണു എൽ കാപ്പിറ്റാൻ അവതരിപ്പിച്ചത്.
ഏറെക്കാലം ആപ്പിളിന്റെ ഓപ്പറേറ്റിങ് സിസ്റ്റം ടൈപ്പ്ഫേസായിരുന്ന ഹെൽവെറ്റിക്ക ന്യൂവിനു പകരമായി ആപ്പിൾ തന്നെ വികസിപ്പിച്ചെടുത്ത സാന് ഫ്രാന്സിസ്കോ ടൈപ്പ്ഫേസാണു എൽ കാപ്പിറ്റാനിൽ ഉപയോഗിച്ചിരിക്കുന്നത്.
അവലംബം ↑ കൂടുതൽ അറിവിന്
ഒ.എസ്. ടെൻ യോസ്സെമിറ്റി ഇംഗ്ലീഷ് വിലാസം https://ml.wikipedia.org/wiki/OS_X_Yosemite
ഒ.എസ്. ടെൻ ശ്രേണിയിലെ പതിനൊന്നാമത്തെ ഓപ്പറേറ്റിങ് സിസ്റ്റമാണ് ഒ.എസ്. ടെൻ v10.10 യോസ്സെമിറ്റി .
2014 ജൂൺ 2-നു സാൻ ഫ്രാൻസിസ്കോയിൽ നടന്ന ആപ്പിൾ വേൾഡ് വൈഡ് ഡെവലപ്പെഴ്സ് കോൺഫെറൻസിലാണ് ഇത് സംബന്ധിച്ച അറിയിപ്പ് ഉണ്ടായത്.
ഡെവലപ്പേഴ്സിനായി ജൂൺ 2-നു ഡെവലപ്പർ പതിപ്പ് പുറത്തിറങ്ങി.
2014 ജൂലൈയിൽ ഉപഭോക്താക്കൾക്കയി ബീറ്റ പതിപ്പും സെപ്റ്റംബറിൽ പൂർണ്ണരൂപവും പുറത്തിറക്കും.
പിൻഗാമിയായ മാവെറിക്ക്സ് പോലെ തന്നെ കാലിഫോർണിയയിലെ സ്ഥലങ്ങളുടെ പേര് അടിസ്ഥാനമാക്കിയാണു യോസ്സെമിറ്റിയും നാമകരണം ചെയ്തത്.
മധ്യപൂർവ്വ കാലിഫോർണിയയിലെ സംരക്ഷിത വനപ്രദേശമായ യോസ്സെമിറ്റി ദേശീയോദ്യാനമാണു പുതിയ നാമത്തിന്റെ പ്രചോദനം.
പ്രത്യേകതകൾ രൂപകല്പന
ആപ്പിളിന്റെ മൊബൈൽ ഓപ്പറേറ്റിംഗ് സിസ്റ്റമായ ഐഒഎസ് മാതൃകയിലാണു യോസ്സെമിറ്റിയുടെ യൂസർ ഇന്റർഫേസ് രൂപകല്പന ചെയ്തിരിക്കുന്നത്.
ലളിതമായ വർണ്ണങ്ങൾ അടിസ്ഥാനമായുള്ള രൂപകല്പനയാണ് യോസ്സെമിറ്റിയുടേത്.
മങ്ങിയതും സുതാര്യമായതുമായ വർണ്ണ വ്യതിയാനങ്ങൾ, നവീനമായ ഐക്കണുകൾ, ലൈറ്റ്-ഡാർക് വർണ്ണ സംവിധാനങ്ങൾ എന്നിവ യോസ്സെമിറ്റിയുടെ പ്രത്യേകതകളാണ്.
മുൻ പതിപ്പുകളിൽ ഉപയോഗിച്ചിരുന്ന ലുസിഡ ഗ്രാൻഡെ ഫോണ്ടിനു പകരം ഹെൽവ്വെറ്റിക ന്യൂയാണ് യോസ്സെമിറ്റിയുടെ അടിസ്ഥാന ഫോണ്ട്.
അവലംബം ↑ കൂടുതൽ അറിവിന് WWDC Keynote ഒ.എസ്. ടെൻ യോസ്സെമിറ്റി പ്രിവ്യു
ഒ.എസ്. ടെൻ മാവെറിക്ക്സ് ഇംഗ്ലീഷ് വിലാസം https://ml.wikipedia.org/wiki/OS_X_Mavericks Part of a series on macOS Features History Transition to Intel processors Transition to Apple silicon Architecture Built-in apps List of applications List of games Versions Rhapsody (Developer Release) Hera (Server 1.0) Kodiak (Public Beta) Cheetah (10.0) Puma (10.1) Jaguar (10.2) Panther (10.3) Tiger (10.4) Leopard (10.5) Snow Leopard (10.6) Lion (10.7) Mountain Lion (10.8) Mavericks (10.9) Yosemite (10.10) El Capitan (10.11) Sierra (10.12) High Sierra (10.13) Mojave (10.14) Catalina (10.15) Big Sur (11) Monterey (12) Ventura (13) Sonoma (14) Applications App Store Automator Books Calculator Calendar Chess Contacts Dashboard Dictionary DVD Player FaceTime Finder Game Center Grapher iTunes ( history ) Launchpad Mail Messages Music Notes Notification Center Photo Booth Podcasts Photos Preview QuickTime Reminders Safari ( version history ) Sherlock Stickies TextEdit Time Machine Utilities Activity Monitor AirPort Utility Archive Utility Audio MIDI Setup Bluetooth File Exchange ColorSync Console Crash Reporter DigitalColor Meter Directory Utility DiskImageMounter Disk Utility Font Book Grab Help Viewer Image Capture Installer Keychain Access Migration Assistant Network Utility ODBC Administrator Remote Install Mac OS X System Preferences System Information Terminal Universal Access VoiceOver Related Classic Mac OS Copland NeXTSTEP Rhapsody Darwin ക സ തി
ഒ.എസ്. ടെൻ ശ്രേണിയിലെ പത്താമത്തെ ഓപ്പറേറ്റിങ് സിസ്റ്റമാണ് ഒ.എസ്. ടെൻ v10.9 മാവെറിക്ക്സ് .
2013 ജൂൺ 10-നു സാൻ ഫ്രാൻസിസ്കോയിൽ നടന്ന ആപ്പിൾ വേൾഡ് വൈഡ് ഡെവലപ്പർ കോൺഫെറൻസിലാണ് ഇത് പുറത്തിറക്കിയത്.
2013 സെപ്റ്റംബറിൽ ഇത് വിപണിയിൽ ലഭ്യമായിത്തുടങ്ങി .
അപ്‌ഡേറ്റ് ചെയ്ത ബാറ്ററി ലൈഫ്, ഫൈൻഡറിൽ മെച്ചപ്പെടുത്തലുകൾ നടത്തി, പവർ ഉപയോക്താക്കൾക്കുള്ള മറ്റ് മെച്ചപ്പെടുത്തലുകൾ, ഐക്ലൗഡ് സംയോജനം എന്നിവ ഉൾപ്പെടുത്തി, കൂടാതെ ആപ്പിളിന്റെ കൂടുതൽ ഐഒഎസ് ആപ്ലിക്കേഷനുകൾ ഒഎസ് 10-ലേക്ക് കൊണ്ടുവന്നു.
വടക്കൻ കാലിഫോർണിയയിലെ സർഫിംഗ് ലൊക്കേഷന്റെ പേരാണ് മാവെറിക്സ്, ഒഎസ് 10 റിലീസുകളുടെ പരമ്പരയിലെ ആദ്യത്തേത് ആപ്പിളിന്റെ ഹോം സ്റ്റേറ്റിലെ സ്ഥലങ്ങൾക്ക് പേരിട്ടതിന് മാത്രമല്ല, മുമ്പത്തെ റിലീസുകളിൽ വലിയ പൂച്ചകളുടെ പേരുകൾ ഉപയോഗിച്ചിരുന്നതിനാൽ, മാക് ഒഎസ് 10.1 "പ്യൂമക്ക്" ശേഷം സൗജന്യമായി നവീകരിക്കുന്ന ആദ്യത്തേത് ഒഎസ് കൂടിയാണിത്.
ഒഎസ് 10 മൗണ്ടൻ ലയണിൽ നിന്ന് ചില സ്‌ക്യൂമോർഫിക് ഡിസൈനുകളും ഇത് നീക്കം ചെയ്‌തു, 2000-ൽ മാക് ഒഎസ് 10 പബ്ലിക് ബീറ്റയ്ക്ക് ശേഷം ലൂസിഡ ഗ്രാൻഡെ ടൈപ്പ്ഫേസ് സ്റ്റാൻഡേർഡ് സിസ്റ്റം ഫോണ്ടായി അവതരിപ്പിക്കുന്ന അവസാന മാക് ഓപ്പറേറ്റിംഗ് സിസ്റ്റമാണിത്.
പ്രത്യേകതകൾ ഒന്നിലധികം ഡിസ്പ്ളേകൾ ഒരുമിച്ചു ഉപയോഗിക്കുന്നതിനുള്ള കഴിവ് ഫയലുകളെ ടാഗ് ചെയ്യുന്നതിനും ടാഗ് ഉപയോഗിച്ച് തിരയുന്നതിനുമുളള കഴിവ് സഫാരി വെബ്‌ ബ്രൌസറിൽ വരുത്തിയ മാറ്റങ്ങൾ പരിഷ്കരിച്ച മെമ്മറി മാനേജ്‌മന്റ്‌ പരിഷ്കരിച്ച കലണ്ടർ അപ്ലിക്കേഷൻ മാപ്സ്, ഐ-ബുക്സ് അവലംബം ↑ ↑ ↑ ↑ ↑ ആപ്പിൾ പത്രക്കുറിപ്പ്‌ ↑ ↑ ↑ ↑ External links WWDC Keynote ഒ.എസ്. ടെൻ മാവെറിക്ക്സ് പ്രിവ്യു
ഒ.എസ്. ത്യാഗരാജൻ ഇംഗ്ലീഷ് വിലാസം https://ml.wikipedia.org/wiki/O.
S._Thiagarajan
കേന്ദ്ര സംഗീതനാടക അക്കാദമി പുരസ്‌കാരത്തിന് അർഹനായ ഒരു കർണ്ണാടകസംഗീതജ്ഞനാണ് ഒ.എസ്. ത്യാഗരാജൻ (3 ഏപ്രിൽ 1947 – 31 ഡിസംബർ 2023) ).
ഓൾ ഇന്ത്യ റേഡിയോയിലും ദൂരദർശനിലും നിരവധി കർണാടക സംഗീത കച്ചേരികൾക്ക് നേതൃത്വം നൽകിയിട്ടുണ്ട്.
തമിഴ്‌നാട്ടിലെ തഞ്ചാവൂരിൽ സംഗീതഭൂഷണം ഒ.എസ്.സുബ്രഹ്മണ്യത്തിന്റെ മകനാണ്.
പുരസ്കാരങ്ങൾ ഉമയാൾപുരം കെ. ശിവരാമനോടൊപ്പം ഒ.എസ്. ത്യാഗരാജൻ കേന്ദ്ര സംഗീതനാടക അക്കാദമി പുരസ്‌കാരം 2012 അവലംബം ↑ ↑
ഒ.എം.സി. നാരായണൻ നമ്പൂതിരിപ്പാട് ഇംഗ്ലീഷ് വിലാസം https://ml.wikipedia.org/wiki/Leela_Nambudiripad
പ്രശസ്ത സംസ്കൃതപണ്ഡിതനും വേദജ്ഞനുമായിരുന്ന ഒ.എം.സി പാലക്കാട് ജില്ലയിലെ വെള്ളിനേഴിയിൽ പ്രശസ്തമായ ഒളപ്പമണ്ണമനയിൽ 1910 ജൂൺ 24നു ജനിച്ചു.
വേദപണ്ഡിതനും സാമൂഹ്യപരിഷ്കർത്താവുമായ കുറൂർ ഉണ്ണിനമ്പൂതിരിപ്പാടിന്റെ മകൾ ഉമ അന്തർജ്ജനം ആണ് പത്നി.
ബാലസാഹിത്യകാരി സുമംഗല മൂത്തപുത്രി ആണ്.
ഒളപ്പമണ്ണ എന്ന പേരിൽ പ്രശസ്തനായ കവിയും ദില്ലി സർവ്വകലാശാല മലയാളവിഭാഗം പ്രൊഫസറും കവിയുമായിരുന്ന ഡോ. ഒ.എം. അനുജനും പിതൃസോദരന്മാരാണ്.
മലയാളത്തിലെ സാമൂഹ്യപരിഷ്കർത്താവും ആദ്യകാല നോവൽ ആയ അഫന്റെ മകൾ എഴുതിയ ആളുമായ മൂത്തിരിങ്ങോട് പിതൃസോദരീ പുത്രനാണ്.
ഒഎംസിയെ പ്രസക്തനാക്കുന്നത്  ഋഗ്വേദം മലയാളത്തിലേക്ക് ഋഗ്വേദഭാഷാഭാഷ്യം എന്നപേരിൽ തർജ്ജമചെയ്തു എന്ന മഹത്കർമ്മത്താലാണ്.
ഋഗ്വേദത്തിനു മലയാളഭാഷയിൽ സമഗ്രവും സരളവുമായ വിവരണം നൽകുന്ന ഈ ഗ്രന്ധം ദേവിപ്രസാദം എന്നും അറിയപ്പെടുന്നു.
1989 ഏപ്രിൽ 4നു എഴുപത്തൊമ്പതാം വയസ്സിൽ ഒ.എം.സി അന്തരിച്ചു.
അദ്ദേഹത്തിന്റെ മരണശേഷം അദ്ദേഹത്തിന്റെ ഓർമ്മക്കായി  ദേവീപ്രസാദം ട്രസ്റ്റ് എന്ന പേരിൽ 1990 മുതൽ ഒരു ട്രസ്റ്റ് ഒളപ്പമണ്ണ മനയിൽ പ്രവർത്തിക്കുന്നു .
ഒളപ്പമണ്ണ മനയുടെ വേദം, സംസ്കൃതം,മലയാളസാഹിത്യം, കഥകളി എന്നീ രംഗങ്ങളിലെ പാരമ്പര്യം ഓർമ്മിക്കാനായി ഈ രംഗങ്ങളിൽ പ്രഗല്ഭരായ വ്യക്തികളെ ദേവിപ്രസാദം പുരസ്കാരം നൽകി എല്ലാവർഷവും ആദരിക്കുന്നു.
ഒ.എം.സി അദ്ദേഹത്തിന്റെ ദേശീയകാഴ്ചപ്പാടിനും ഗാന്ധിയൻ ദർശനങ്ങളുടെ പേരിലും അറിയപ്പെടുന്നു.
അദ്ദേഹത്തിന്റെ പിതാവ് ഒ.എം. വാസുദേവൻ നമ്പൂതിരിപ്പാട് ഒരു നല്ല ഭരണപടുവും ആട്ടക്കാഥാകൃത്തും ആണ് .
അദ്ദേഹത്തിന്റെ മുത്തശ്ശൻ ഒ.എം. വാസുദേവൻ നമ്പൂതിരിപ്പാട് (അച്ഛൻ നമ്പൂതിരി) ഋഗ്വേദത്തിലെ തൃശ്ശൂർ , തിരുനാവായ സമ്പ്രദാങ്ങളിൽ രണ്ടിലും നിഷ്ണാതനായിരുന്നു.
References ↑ ↑ https://archive.org/details/Rig_Veda_Bhasha_Bhashyam_OMC_Narayanan_Nampudiripad_1982 ↑ Namboothiri Websites Trust ↑ " Rare opportunity for Kathakali fans" Archived 2008-02-24 at the Wayback Machine .
The Hindu , February 25, 2005
ഒ.എസ്. ടെൻ മൗണ്ടൻ ലയൺ ഇംഗ്ലീഷ് വിലാസം https://ml.wikipedia.org/wiki/OS_X_Mountain_Lion
Part of a series on macOS Features History Transition to Intel processors Transition to Apple silicon Architecture Built-in apps List of applications List of games Versions Rhapsody (Developer Release) Hera (Server 1.0) Kodiak (Public Beta) Cheetah (10.0) Puma (10.1) Jaguar (10.2) Panther (10.3) Tiger (10.4) Leopard (10.5) Snow Leopard (10.6) Lion (10.7) Mountain Lion (10.8) Mavericks (10.9) Yosemite (10.10) El Capitan (10.11) Sierra (10.12) High Sierra (10.13) Mojave (10.14) Catalina (10.15) Big Sur (11) Monterey (12) Ventura (13) Sonoma (14) Applications App Store Automator Books Calculator Calendar Chess Contacts Dashboard Dictionary DVD Player FaceTime Finder Game Center Grapher iTunes ( history ) Launchpad Mail Messages Music Notes Notification Center Photo Booth Podcasts Photos Preview QuickTime Reminders Safari ( version history ) Sherlock Stickies TextEdit Time Machine Utilities Activity Monitor AirPort Utility Archive Utility Audio MIDI Setup Bluetooth File Exchange ColorSync Console Crash Reporter DigitalColor Meter Directory Utility DiskImageMounter Disk Utility Font Book Grab Help Viewer Image Capture Installer Keychain Access Migration Assistant Network Utility ODBC Administrator Remote Install Mac OS X System Preferences System Information Terminal Universal Access VoiceOver Related Classic Mac OS Copland NeXTSTEP Rhapsody Darwin ക സ തി
മാക്ഒഎസ് ശ്രേണിയിലെ ഒൻപതാമത്തെ ഓപ്പറേറ്റിങ് സിസ്റ്റമാണ് ഒ.എസ്. ടെൻ v10.8 മൗണ്ടൻ ലയൺ .
ആപ്പിൾ ഇങ്കിന്റെ മാക്കിന്റോഷ് കമ്പ്യൂട്ടറുകൾക്കായുള്ള ഡെസ്ക്ടോപ്പ് , സെർവർ , മുതലായ്ക്കായി രൂപപ്പെടുത്തിയ ഓപ്പറേറ്റിംഗ് സിസ്റ്റമാണിത്.
ഒ.എസ്. ടെൻ മൗണ്ടൻ ലയൺ, ആപ്പിളിന്റെ മാക് ആപ്പ് സ്റ്റോർ വഴി വാങ്ങുന്നതിനും ഡൗൺലോഡ് ചെയ്യുന്നതിനുമായി, ഒ.എസ്. ടെൻ പതിപ്പുകൾ ഓൺലൈനിലും രണ്ട് വർഷത്തിലൊരിക്കലല്ലാതെ, എല്ലാ വർഷവും റിലീസ് ചെയ്യുന്നതിനുള്ള മാറ്റത്തിന്റെ ഭാഗമായി 2012 ജൂലായ് 25-ന് പുറത്തിറക്കി.
മുമ്പത്തെ ഒ.എസ്. ടെൻ പതിപ്പായ ലയണിന്റെ പരിഷ്‌കരണമെന്ന നിലയിൽ അതിന്റെ പദവിയെ സൂചിപ്പിക്കാൻ വേണ്ടി പേരിട്ടിരിക്കുന്ന ആപ്പിളിന്റെ മൗണ്ടൻ ലയൺ വികസിപ്പിക്കുന്നതുകൊണ്ടുള്ള പ്രഖ്യാപിത ലക്ഷ്യങ്ങൾ ഒന്നിലധികം ആപ്പിൾ ഉപകരണങ്ങൾക്കിടയിൽ ഉള്ളടക്കം കൂടുതൽ എളുപ്പത്തിൽ കൈകാര്യം ചെയ്യാനും സമന്വയിപ്പിക്കാനും ഓപ്പറേറ്റിംഗ് സിസ്റ്റത്തെ കൂടുതൽ പരിചിതമാക്കാനും ഉപയോക്താക്കളെ അനുവദിക്കുക എന്നതായിരുന്നു.
സഫാരി വെബ് ബ്രൗസർ പതിപ്പ് 6-ലേക്ക് അപ്‌ഡേറ്റ് ചെയ്‌തപ്പോൾ, ഓപ്പറേറ്റിംഗ് സിസ്റ്റം പുതിയ മാൽവെയറിനെ തടയുന്ന സംവിധാനമായ ഗേറ്റ്കീപ്പർ ആപ്പിളിന്റെ ഓൺലൈൻ ഗെയിം സെന്റർ, ഐക്ലൗഡ് സേവനങ്ങളുമായി സംയോജിപ്പിച്ചു.
ഐഒഎസിലെപ്പോലെ , കുറിപ്പുകളും ഓർമ്മപ്പെടുത്തലുകളും മെയിലിൽ നിന്നും കലണ്ടറിൽ നിന്നും വേറിട്ട് പൂർണ്ണ ആപ്ലിക്കേഷനുകളായി മാറി, അതേസമയം ഐചാറ്റ്(iChat) ആപ്ലിക്കേഷന് പകരം ഐഒഎസിന്റെ മെസ്സേജ് പതിപ്പ് ലഭിച്ചു.
മൗണ്ടൻ ലയൺ, ഐഒഎസിന്റെ നോട്ടിഫിക്കേഷൻ സെന്ററിന്റെ ഒരു പതിപ്പും ചേർത്തു, അത് വിവിധ ആപ്ലിക്കേഷനുകളിൽ നിന്നുള്ള അപ്‌ഡേറ്റുകൾ ഒരിടത്തേക്ക് ഗ്രൂപ്പുചെയ്യുന്നു.
ട്വിറ്ററിലേക്ക് ഉള്ളടക്കം വേഗത്തിൽ കൈമാറാൻ ഉപയോക്താവിനെ അനുവദിക്കുന്ന സംയോജിത ലിങ്കുകൾ ലോഞ്ചിംഗ് മുതൽ ഓപ്പറേറ്റിംഗ് സിസ്റ്റത്തിൽ ഉണ്ടായിരുന്നു.
ഫേസ്ബുക്കുമായുള്ള സംയോജനവും ആസൂത്രണം ചെയ്തിരുന്നുവെങ്കിലും അതിന്റെ ലോഞ്ച് തീയതിയിൽ പൂർത്തീകരിക്കാൻ കഴിഞ്ഞില്ല.
പിന്നീട് ഡൗൺലോഡ് ചെയ്യാവുന്ന അപ്‌ഡേറ്റായി ഇത് പുറത്തിറങ്ങി.
ഒഎസ് 10 മൗണ്ടൻ ലയണിന് നല്ല അഭിപ്രായങ്ങൾ ലഭിച്ചു, ഇതിന്റെ വിമർശകർ നോട്ടിഫിക്കേഷൻ സെന്റർ, സന്ദേശങ്ങൾ, മാക് ഒഎസ് 10 ലയണിനേക്കാൾ മെച്ചപ്പെട്ട വേഗത എന്നിവയെ പ്രശംസിച്ചു, അതേസമയം ഐക്ലൗഡിന് വിശ്വാസ്യതയില്ലാത്തതിനും, ഗെയിമുകളുടെ ലഭ്യതയില്ലായ്മ മൂലവും ഗെയിം സെന്ററിനെ വിമർശിക്കുകയും ചെയ്തു.
മൗണ്ടൻ ലയൺ ആദ്യ നാല് ദിവസത്തിനുള്ളിൽ മൂന്ന് ദശലക്ഷം യൂണിറ്റുകൾ വിറ്റു, 2013 ജൂൺ 10 വരെ 28 ദശലക്ഷം യൂണിറ്റുകൾ വിറ്റു, ഇത് ആപ്പിളിന്റെ ഏറ്റവും ജനപ്രിയമായ ഒഎസ് 10 റിലീസായി മാറി.
മൗണ്ടൻ ലയൺ, ഒഎസ് എക്‌സ് മാവെറിക്‌സിനൊപ്പം, പിന്നീട് സൗജന്യമാക്കിയതും, ഒഎസ് 10-ന്റെ പ്രധാന പതിപ്പിനുള്ള അവസാനത്തെ പണമടച്ചുകൊണ്ടുള്ള അപ്‌ഗ്രേഡായിരുന്നു.
ജൂൺ 30, 2021 മുതൽ ആപ്പിൾ പിന്നീട് ഒഎസിന്റെ സൗജന്യ ഡൗൺലോഡുകൾ അനുവദിച്ചു, പ്രത്യേകിച്ച് പഴയതും ഔദ്യോഗികമായി പിന്തുണയ്ക്കാത്തതുമായ മാക്കിന്റോഷ് കമ്പ്യൂട്ടറുകളുടെ ഉപഭോക്താക്കൾക്ക്.
അതിന്റെ മുൻഗാമിയായ മാക് ഒഎസ് 10 ലയണിലും ഇതേ രീതി ഉപയോഗിച്ചു.
External links ഔദ്യോഗിക വെബ്സൈറ്റ് WWDC Keynote അവലംബം ↑ ↑ ↑ ↑ ↑
കണ്ണൂർ കന്റോണ്മെന്റ് ഇംഗ്ലീഷ് വിലാസം https://ml.wikipedia.org/wiki/Kannur_Cantonment St.Angelo's Fort
11°51′44″N 75°21′49″E ﻿ / ﻿ 11.862101°N 75.363722°E ﻿ / 11.862101; 75.363722 കണ്ണൂർ ജില്ലയിലുള്ള ചെറിയ പട്ടണമാണ് കണ്ണൂർ കന്റോണ്മെന്റ് .
കണ്ണൂർ കോട്ടയ്ക്ക് വളരെ അടുത്ത് കിടക്കുന്ന ഒരു പ്രദേശമാണിത്.
കണ്ണൂരിൽ ഉണ്ടായിരുന്ന പോർച്ചുഗീസുകാരും ഡച്ചുകാരും, പിന്നീട് വന്ന ബ്രിട്ടീഷുകാരും കണ്ണൂർ കന്റോണ്മെന്റ് പട്ടാളക്യാമ്പ് ആയി ഉപയോഗിച്ചിരുന്നു.
ഡിഫെൻസ് സെക്യൂരിറ്റി കോർപ്സിന്റെ ആസ്ഥാനമാണ് ഇന്നിവിടം.
ബർണ്ണശ്ശേരി എന്നും ഈ സ്ഥലത്തിനു പേരുണ്ട്.
ഇവിടെയുള്ള താമസക്കാരിൽ അധികവും ആംഗ്ലോ-ഇന്ത്യക്കാരാണ്.
ക്രിസ്തീയ പള്ളികളും, മുസ്ലീം പള്ളികളും, ഒരു അമ്പലവും ഈ പ്രദേശത്തുണ്ട്.
2001 കാനേഷുമാരി പ്രകാരം 4699 ആണ് ഇവിടുത്തെ ജനസംഖ്യ .
ഇതിൽ 65% പുരുഷന്മാരും 35% സ്ത്രീകളുമാണ്.
89% ആണ് ഇവിടുത്തെ സാക്ഷരതാനിരക്ക്.
പുരുഷന്മാരിൽ 92%, സ്ത്രീകളിൽ 84% എന്നിങ്ങനെയാണ് സാക്ഷരതയുടെ സ്ത്രീ-പുരുഷ അനുപാതം.
ആകെ ജനസംഖ്യയിൽ 8%, 6 വയസ്സിനു താഴെയുള്ള കുട്ടികളാണ്.
കന്റോണ്മെന്റിൽ രണ്ട് ആംഗ്ലോ ഇന്ത്യൻ സ്കൂളുകളുണ്ട്.
സെയിന്റ് തെരേസാസ് ആംഗ്ലോ ഇന്ത്യൻ ഹയർ സെക്കന്ററി സ്കൂൾ, സെയിന്റ് മിഷേൽസ് ഐ.ഐ.എച്.എസ്.എസ്. എന്നിവയാണവ.
ഇതു കൂടാതെ ഉർസലൈൻ കോൺവെന്റ് സ്കൂൾ, ബി.ഇ.
എം.പി അപ്പർ പ്രൈമറി സ്കൂൾ, സെയിന്റ് പീറ്റേർസ് ലോവർ പ്രൈമറി സ്കൂൾ, പ്രീമിയർ ഇംഗ്ലീഷ് സ്കൂൾ എന്നീ വിദ്യാലയങ്ങളും ഈ സ്ഥലത്തുണ്ട്.
ചിത്രശാല Kannur Fort Spacious Interiors The Smiling Plant Ideal Place for a Rendezvous The entrance Thavakkara Bus Station അവലംബം
കണ്ണൂർ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Kannur_Railway_Station
കണ്ണൂർ ജില്ലയിലെ ഏറ്റവും വലിയ റെയിൽവേ സ്റ്റേഷൻ ആണ് കണ്ണൂർ തീവണ്ടി നിലയം .
തെക്കൻ കേരളത്തിലേക്കും വടക്കേ ഇന്ത്യയിലേക്കും ഇവിടെനിന്നും തീവണ്ടികളുണ്ട്.
കണ്ണൂർ തീവണ്ടി നിലയവും കണ്ണൂർ സൗത്തും രണ്ട് വ്യത്യസ്ത തീവണ്ടി നിലയങ്ങളാണ്.
നടപ്പാത, എസ്കലേറ്റർ, സ്റ്റേറ്റ് ബാങ്ക് ഓഫ് ഇന്ത്യ, സ്റ്റേറ്റ് ബാങ്ക് ഓഫ് തിരുവിതാംകൂർ തുടങ്ങിയവയുടെ ഏ.
എം., ഹോട്ടൽ, ബസ്സ്/ഓട്ടോ/ടാക്സീ എന്നീ സൗകര്യങ്ങൾ ലഭ്യമാണ്.
കണ്ണൂർ റെയിൽവേ മുത്തപ്പൻ ക്ഷേത്രം കാണുക Kannur railway station എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Map of Kannur Railway station
കണ്ണൂർ ജില്ലാ ലൈബ്രറി കൗൺസിൽ ജില്ലാ സെക്രട്ടറി പി കെ ബൈജു